ԵԽ անդամ երկրներում միջին աշխատավարձ է սահմանված 600 ԱՄՆ դոլարը, այսինքն` 240 հազար դրամը: Հայաստանում սա համարվում է բարձր աշխատավարձ: Իհարկե, մեր տնտեսագետ ընդդիմախոսները կարող են անմիջապես հակափաստարկել` ասելով, որ նվազագույն և միջին աշխատավարձը որոշվում է տվյալ երկրի պետական բյուջեով, բյուջե-աշխատավարձ հարաբերակցությամբ: Հայաստանի պետական բյուջեն երեք միլիարդ դոլարից մի քիչ է ավել, բնակչության պաշտոնական թիվն էլ մի քիչ է անցնում 3 միլիոնից: Սա նշանակում է, որ մեր բյուջեն ընդամենը գոյատևման բյուջե է, ինչն էլ երբեք հնարավորություն չի տա հասնել աշխատավարձերի բարձրացման, բնակչության սոցիալական վիճակի բարելավման: